సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
టీ10లో అఫ్రిది విశ్వరూపం.. 14 బంతుల్లో 51
ఇన్నింగ్స్ 8వ ఓవర్ వేసిన రియాజ్ బౌలింగ్‌లో అఫ్రిది విశ్వరూపం చూపాడు. వరుసగా 6, 6, 6, 6 బాదేశాడు. దీంతో.. 10 బంతుల్లో 38 పరుగులతో నిలిచాడు.
Samayam Telugu | Updated:
Dec 2, 2018, 01:40PM IST
షార్జా వేదికగా జరుగుతున్న టీ10 లీగ్‌ బౌలర్ల‌కి పీడకలల్ని మిగిలిస్తోంది. తాజాగా జరిగిన మ్యాచ్‌లో పాకిస్థాన్ మాజీ క్రికెటర్ షాహిది అఫ్రిది (59: 17 బంతుల్లో 3x4, 7x6) మెరుపు అర్ధశతకం బాదడంతో అతను ప్రాతినిథ్యం వహించిన పాక్‌టూన్స్‌ జట్టు నిర్ణీత 10 ఓవర్లలో 5 వికెట్ల నష్టానికి 135 పరుగులు చేసింది. అనంతరం లక్ష్య ఛేదనకి నార్తర్న్ వారియర్స్ జట్టు కూడా దీటుగా బదులిచ్చింది. రొమన్ పొవెల్ (80 నాటౌట్: 35 బంతుల్లో 4x4, 9x6) దూకుడుగా ఆడటంతో ఆ జట్టు 10 ఓవర్లలో 4 వికెట్ల నష్టానికి 122 పరుగులు చేయగలిగింది. ఛేదనలో ఆండ్రీ రసెల్ (0), డ్వేన్ స్మిత్ (3) నిరాశపరచడం ఆ జట్టుని దెబ్బతీసింది. దీంతో.. 13 పరుగుల తేడాతో గెలుపొందిన పాక్‌టూన్స్‌ జట్టు టోర్నీ ఫైనల్‌లోకి అడుగుపెట్టింది.
రసవత్తరంగా సాగిన ఈ మ్యాచ్‌లో అఫ్రిది హిట్టింగ్‌ హైలైట్‌గా నిలిచింది. కేవలం 14 బంతుల్లోనే అర్ధశతకం మైలురాయిని అందుకున్న అఫ్రిది.. మ్యాచ్‌లో తాను ఎదుర్కొన్న తొలి బంతినే సిక్స్‌గా మలిచాడు. ఆ తర్వాత ఓవర్‌లో రసెల్‌ బౌలింగ్‌లో ఓ సిక్స్‌ బాదిన ఈ పాకిస్థాన్ హిట్టర్.. ఇన్నింగ్స్ 8వ ఓవర్ వేసిన రియాజ్ బౌలింగ్‌లో విశ్వరూపం చూపాడు. వరుసగా 6, 6, 6, 6 బాదేశాడు. దీంతో.. 10 బంతుల్లో 38 పరుగులతో నిలిచి.. 9వ ఓవర్‌‌లో ఒక సింగిల్‌తో పాటు వరుసగా మూడు బంతుల్ని 4, 4, 4 బాదేసి అర్ధశతకాన్ని పూర్తి చేసుకున్నాడు. ఈ మ్యాచ్‌లో హిట్టర్లు పరుగుల పండగ చేసుకోగా.. బౌలర్లు చేతులెత్తేశారు.